อาการของหนูคือเวลาคันผิวหนังจะเกาแล้วมันจะเกิดจุดแดงเล็กๆขึ้นเต็มเลยค่ะ แต่วันสองวันจุดแดงก็หาย ส่วนมากเป็นที่ต้นแขนคอและต้นขาค่ะ ช่วงนี้หน้ามืดบ่อยด้วยค่ะ บางทีก็ปวดขาบ้างค่ะ เวลาร้อนมากๆจะมีเลือดกำเดาไหลด้วยค่ะ จะเป็นอาการของโรคลูคีเมียไหมคะ กังวลมากเลยค่ะ
สวัสดีค่ะ การวินิจฉัยที่เป็นไปได้-การเกาที่รุนแรง ทำให้มีเส้นเลือดฝอยชั้นใต้ผิวหนังแตก-เกล็ดเลือดต่ำ-จุดเลือดออกจากผิวหนังบาง มักพบในผู้สูงอายุการให้ได้การวินิจฉัยที่แน่นอนควรไปให้แพทย์ตรวจเพื่อเห็นรอยโรคจริงร่วมกับเจาะเลือดดูระดับเกล็ดเลือดเพิ่มเติมว่าต่ำกว่าปกติหรือไม่ เม็ดเลือดขาวหรือเม็ดเลือดแดงอยู่ในระดับที่ผิดปกติหรือเปล่าโรคลูคิเมียคือมะเร็งเม็ดเลือดขาวมักมาด้วยไข่ต่ำๆ ปวดตามตัว น้ำหนักลด ปวดกระดูก เลือดออกง่าย ติดเชื้อง่าย มักจะไม่ได้มาด้วยเลือดออกง่ายอย่างเดียว จะมีอาการอื่นร่วมด้วย อีกทั้งการวินิจฉัยต้องใช้การเจาะเลือดดูระดับเม็ดเลือดค่ะ บอกไม่ได้จากอาการอย่างเดียวการดูแลตัวเองเบื้องต้น ระวังการกระทบกระแทก ไม่เกาที่ผิวแรงๆ และสังเกตเรื่องเลือดออกผิดปกติทางช่องทางอื่นเช่นถ่ายเป็นเลือด หรือถ่ายดำ อาเจียนเป็นเลือด หรือเวลามีแผลแล้วใช้เวลามากกว่า 10-15 นาทีกว่าเลือดจะหยุดไหล ถ้ามีอาการเหล่านี้แสดงว่าอาจมีภาวะเลือดออกง่ายจริงๆควรไปพบแพทย์ทันทีค่ะ